Colegiul National Dragos Voda

Colegiul Național „Dragoș Vodă” din Câmpulung Moldovenesc (în trecut Liceul „Dragoș Vodă”) este un liceu din municipiul Câmpulung Moldovenesc, județul Suceava, situat în centrul localității, pe Strada Liceului nr. 1.

Istoric

Liceul a fost înființat în anul 1907 când, la insistențele contelui Franz von Bellegarde (1833-1912), deputatul de Câmpulung în parlamentul austriac, împăratul Franz Iosif a emis Decretul imparatesc austriac pentru întemeierea unui gimnaziu complet cu 8 clase în orașul Câmpulung Moldovenesc. Cu urmare, prin Decretul nr. 40301/3.10.1907 Ministerului de Culte și Instrucțiune al Austriei, se stabilea statutul noului gimnaziu care urma să fie dirijat de un director, de 10 cadre didactice și "un servitor definitiv".

Primul director al gimnaziului a fost Daniil Verenca, venit din Cernăuți. Dintre primii profesori ai liceului sunt de menționat Modest cavaler de Sorocean, Dimitrie Logigan și Ion Ștefureac.

În perioada 1907-1918 liceul a funcționat având româna și germana ca limbile de predare.

După unirea Bucovinei cu România, în 1918, structura liceului s-a schimbat, rămănând cu româna ca singură limbă de învățământ. Director al liceului a fost numit Ioan Bilețchi-Albescu care a condus liceul din 1918 până în 1941, având o contribuție esențială în ridicarea prestigiului unității de învățământ. În 1919 gimnaziul a fost denumit Liceul Dragoș Vodă.

 

Situatia actuala

În prezent, Colegiul Național Dragoș Vodă oferă studii liceale cu o durată de 4 ani, pe 4 profiluri teoretice: dintre care 2 reale: matematică-informatică și științe ale naturii, și 2 umanistice: filologie si științe sociale.



Date importante

27 septembrie 1907
- Decretul imparatesc austriac hotara intemeierea unui gimnaziu complet cu 8 clase in Campulung Moldovenesc ;
- Un rol important in infiintarea acestui gimnaziu l-a avut deputatul de Campulung in parlamentul austriac din acea vreme, contele Franz Bellegarde ;
3 octombrie 1907
- Decretul Ministerului de culte si instructiunea acestuia nr. 40301/3.10.1907 reglementa statutul noului gimnaziu: un director, 10 cadre didactice si "un servitor definitiv".
Primul director: profesor dr. Daniil Verenca venit de la Cernauti.
Printre primiii profesori: Modest cavaler de Sorocean si Dimitrie Logigan, Ion Stefureac.
Limbile de predare: 1907-1918 - romana si germana; dupa 1918 - romana.
Directorul emblematic al scolii: prof. dr. Ioan Biletchi-Albescu (1918-1941).
1919- Gimnaziul de 8 clase primeste statutul de liceu sub denumirea "Dragos-Voda".
1948- Reforma comunista a invatamantului retrage numele "Dragos-Voda" schimbandu-l cu cel de "Scoala Medie".
1957- Semicentenarul scolii, se revine la numele "Dragos-Voda".
2001- Liceul devine Colegiu National.
27 octombrie 2007: Sarbatoarea Centenarului